Pizza-drama rundt Lahlum og «Verdens lengste intervju» i natt
Peppes hadde nemlig fått med seg Lahlums betroelser i VGTV-intervjuet om at han har allergi mot enkelte matvarer som i verste fall kan være livstruende. Blant annet kan det være dødelig dersom forfatteren får i seg nøtter. MINUTT FOR MINUTT:Her kan du følge rekordforsøket direkteLahlum har derfor et svært strengt matprogram gjennom det 30 timer lange rekordforsøket som går ut på å prestere verdens lengste intervju. Forfatteren har selv bestemt alt han skal spise, og pizza fra Peppes sto altså på menyen. Planen var å bestille en halvstekt pizza før restaurantkjeden stengte i natt - for så å steke den ferdig i VG-huset i morgentimene i dag. Men det skulle vise seg å bli alt annet enn enkelt å sørge for pizzafrokost for Lahlum og intervjuer Mads A. Andersen.Peppes nektet først nemlig å levere bestillingen. De ville ikke risikere å servere Lahlum noe som kunne inneholde det minste spor av nøtter - og dermed i verste fall forårsake et alvorlig drama. Det hjalp lite at innspillingsleder for VGTV, Mathias Jørgensen, forklarte at Lahlum selv sto for bestillingen. Til slutt endte det hele med at innspillingslederen måtte skrive under på at han og VGTV tok på seg risikoen. «Jeg tar på meg ansvaret for at det kan inneholde spor av nøtter», lyder det i den håndskrevne og signerte «kontrakten». Dokumentet for anledningen var regningen for kjøpet. Se stort bilde av kvitteringen og ulike VGTV-utdrag nederst i artikkelen. Dermed ble det likevel pizzafrokost på Lahlum og Andersen i dag tidlig - begge uvitende om dramaet i kulissene.Peppes ønsker ikke å kommentere denne saken konkret, men VG får opplyst at det er vanlig praksis hos kjeden å nekte folk med ekstrem nøtteallergi å bestille. De valgte å gjøre et unntak i natt fordi VGTV signerte og fordi Lahlum hadde forklart at han hadde spist der tidligere uten å ha fått problemer.Leder for VGTV, Ola Stenberg, sier han har full forståelse for at Peppes tar forholdsregler. - Vi er glade for at også de er opptatt av Hans Olavs sikkerhet under rekordforsøket. Pizzaen kom på plass og ble fortært til stor glede for både Mads og Hans Olav. CHAT MED VG:Her kan du følge stuntet Pizzaen Lahlum ønsket, var heller ikke tilfeldig. Valget falt på kruttsterke «On Fire» - for at de to skal holde seg våkne i mange timer fremover. HER ER TEMAENE DE SNAKKER OM. På VG Nett og på Twitter med hashtag #verdenslengste kan du sende inn dine egne spørsmål til Lahlum.STILL DINE EGNE SPØRSMÅL:Her kan du stille spørsmål til Hans Olav Lahlum under rekordforsøket I natt flommet Twitter over med meldinger fra fascinerte mennesker, deriblant mange som slet med å logge av fra Lahlums utredelser til tross for at de har eksamen i dag: «Har lært mer av Lahlum på 21 timer enn jeg har lært på skolen i 10 år (!) #vgdirekte #verdenslengste @VGTV». «Burde kanskje sovet til eksamen i morgen. #verdenslengste intervju setter en stopper for det. Lahlum er en meget ålreit person!» «Jeg har snart muntlig eksamen innenfor mitt fagfelt som varer i 40 min. Lahlum kjører like så greit 30 timer innenfor sitt. #verdenslengste»
Hans Olav Lahlum (39) ønsket pizza fra Peppes, men VGTV støtte på store problemer da de forklarte for restaurantsjefen hvem som skulle spise pizzaen.